Suvodol

**Suvodol** je naseljeno mesto grada Smedereva u Podunavskom okrugu. Prema popisu iz 2011. bilo je 788 stanovnika (prema popisu iz 2002. bilo je 849 stanovnika).

## Historija
Selo leži južno od varošice Kolara u opštini Smederevo.

Predanje kaže da je ranije, ne zna se kada, postojalo u blizini izvora *Daleko* gde se i danas nalazi na tragove iz prošlosti. Ranije se ovo selo zvalo *Bitinac,* i pod tim imenom pominje u aračkim spiskovima iz prvih desetina 19. veka. Prvi stanovnici bile su porodice koje su iz Kolara posle propasti Prvog srpskog ustanka izbegle preko Dunava, a pri povratku nastanile se na mestu današnjeg Suvodola. Kako su u Kolarima bili na udarcu Turcima, i zbog njihovih zuluma i nasilja, sklonili su se ovde gde je bila šuma i pusto, pa su ovde ostali i kad su se prilike izmenile, krčili su i palili šumu, podizali kuće slamom pokrivene, i tako osnovali selo. Godine 1818. selo je imalo 25, a 1822.god. 26 kuća. Godine 1846. Suvodol je imao 42 kuće, a po popisu iz 1921. god. u selu je bilo 160 kuća sa 964 stanovnika.

Najstarije su porodice, koje su iz Kolara došle: Pavići, Cvetkovići, Nikolići, Stojanovići (Stanojevići) starinom iz okoline Jagodine, Stamenkovići (Milovanovići) starinom iz okoline Giljana, Drmnikovići (Jovanovići, Miljkovići), Smiljkovići (Markovići, Vetrovići) čiji ded došao iz Tešice (kruševačke), Brankovići (Mladenovići) starinom iz okoline Prokuplja, Đorđevići starinom od Prokuplja i Krstići.

Ostale porodice dolazili iz raznih mesta i naseljavale se ovde. Prema poreklu se sve ove porodice mogu ovako grupisati: ima 4 porodice sa 30 kuća starinaca, 2 porodice sa 9 kuća stanovnika nepoznatog porekla, 6 porodica sa 18 kuća dinarskih doseljenika, 8 porodica sa 45 kuća kosovsko-metohijskih doseljenika i 5 porodica sa 22 kuće doseljenika iz vardarsko-moravskih oblasti, (podaci krajem 1921. godine).

## Demografija
U naselju Suvodol žive 644 punoletna stanovnika, a prosečna starost stanovništva iznosi 42,7 godina (41,0 kod muškaraca i 44,5 kod žena). U naselju ima 208 domaćinstava, a prosečan broj članova po domaćinstvu je 3,79.

Ovo naselje je velikim delom naseljeno Srbima (prema popisu iz 2002. godine), a u poslednja četiri popisa, primećen je pad u broju stanovnika.

## Reference

## Literatura
* Korišćena Literatura:
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927)„Napredak Pančevo,,
* „Letopis“: *Podunavska mesta i običaji* Marina (Beč 1999).

Letopis period 1812–2009. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Dosenjenici čime se bavili meštani

* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

Inače Monografija Podunavske oblasti (Pančevo, 1929) koju je sastavio dr Vladimir Margan sačinjena je od tri dela i predstavlja i danas jedno od nezaobilaznih dela za proučavanje Srbije i Banata.

Napisali su najbolji poznavaoci pojedinih tema i problema – istaknuti istoričari, profesori univerziteta, direktori škola, seoski načelnici, ekonomisti, inžinjeri, socijolozi, lekari, crkvena lica, pravnici, kustosii bibliotekari. Ukupno 61 autor. 
Stavljajući današnjim čitaocima na uvid ovo delo, koje se prvi put pojavljuje u ovom obliku, verujemo da ćemo zadovoljiti već dosta raširen interes za proučavanje prošlosti naših naselja.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)